Fricassée
Frikase (fransuzcha: fricassée — „har xil narsa“,fransuzcha: fricasser — „qovurish, dimlash“) — oq qaylada dimlab pishirilgan oq goʻshtli ragu, qovurma. Fransuz oshxonasi taomi. Odatda, buzoq, tovuq yoki quyon kabi yosh hayvonning suyakli mayin goʻshtidan tayyorlanadi. Shuningdek, kaptar goʻshti, qoʻzichoq va choʻchqa goʻshtidan ham tayyorlanadigan frikasse namunalari mavjud. Fricassee koʻpincha qaynatilgan guruch bilan birga dasturxonga tortiladi. Fransuz oshxonasida frikasega oʻxshash blanket (fransuzcha: blanquette) taomi ham bor. Uning eng ommabopi buzoq goʻshtidan tayyorlanadi. E. I. Moloxovets kitobida toʻsh yoki buzoq qoʻl qismi goʻshtidan tayyorlanib guruch bilan beriluvchi hamda buzoq goʻshti qiymasi va qisqichbaqa magʻzi bilan toʻldirilgan frikassee resepti ham uchraydi. P. P. Aleksandrova-Ignatyeva qaynatilgan xoʻroz toji bilan birga joʻja goʻshtidan dumaloq idishda tayyorlangan frikasseeni tavsiya qilgan. Klassik frikase uchun goʻsht mayda boʻlaklarga boʻlinadi, sariyogʻda ozgina qovurilgach, ustiga un bilan sepiladi va goʻsht yoki tovuq shoʻrvasida dimlanadi. Ovqatda hosil boʻlgan suyuqlik qaymoq va tuxum sarigʻi bilan aralashtirilib, limon sharbati va murch bilan ziravorlanadi. Taomga, shuningdek, qoʻziqorin, yashil noʻxat, qushqoʻnmas va kovul ham qoʻshiladi.